ஆண்மிகில் ஆணாகும் பெண்மிகிற் பெண்ணாகும்பூணிரண் டொத்துப் பொருந்தில் அலியாகும்தாண்மிகு மாகில் தரணி முழுதாளும்பாணவ மிக்கிடில் பாய்ந்ததும் இல்லையே. பாய்ந்தபின் னஞ்சோடில் ஆயுளும் நூறாகும்பாய்ந்தபின் நாலோடில் பாரினில் எண்பதாம்பாய்ந்திடும் வாயுப் பகுத்தறிந் திவ்வகைபாய்ந்திடும் யோகிக்குப் பாய்ச்சலு மாமே. பாய்கின்ற வாயுக் குறையிற் குறளாகும்பாய்கின்ற வாயு விளைக்கின் முடமாகும்பாய்கின்ற வாயு நடுப்படிற் கூனாகும்பாய்கின்ற வாயுமா தர்க்கில்லை பார்க்கிலே. மாதா உதரம் மலமிகில் மந்தனாம்மாதா உதரம் சலமிகில் மூங்கையாம்மாதா உதரம் இரண்டொக்கில் கண்ணில்லைமாதா உதரத்தில் வந்த குழவிக்கே. குழவியும் ஆணாம் வலத்தது வாகில்குழவியும் பெண்ணாம் இடத்தது வாகில்குழவியும் இரண்டாம் அபான னெதிர்க்கில்குழவி அலியாகுங் கொண்டகால் ஒக்கிலே. கொண்டநல் வாயு இருவர்க்கும் ஒத்தெழில்கொண்ட குழவியுங் கோமள மாயிடுங்கொண்டநல் வாயு இருவர்க்குங் குழறிடில்கொண்டதும் இல்லையாங் கோள்வளை யாட்கே. கோள்வளை உந்தியிற் கொண்ட குழவியுந்தால்வளை யுள்ளே தயங்கிய சோதியாம்பால்வளர்ந் துள்ளே பகலவன் பொன்னுருப்போல்வளர்ந் துள்ளே பொருந்துரு வாமே. உருவம் வளர்ந்திடும் ஒண்டிங்கள் பத்திற்பருவம தாகவே பாரினில் வந்திடும்மருவி வளர்ந்திடு மாயையி னாலேஅருவம தாவதிங் காரறி வாரே.